Ռայան Փորթեուս

**Ռայան Փորթեուս** (, ), շոտլանդացի ֆուտբոլիստ, անգլիական «Ուոթֆորդ» ակումբի և Շոտլանդիայի ազգային հավաքականի պաշտպան, Եվրոպայի 2024 թվականի առաջնության մասնակից:

## Կարիերա
### Ակումբային
Ռայան Փորթեուսը «Հիբերնիան» ակադեմիայի ուսանող է։ Նա սկսել է ֆուտբոլ խաղալ Էդինբուրգյան «Էդինա Հիբս» ակումբում, ապա տեղափոխվել է «Աբերդինա»-ի ակադեմիա։ Հոր պնդմամբ 13 տարեկանում նա վերադարձել է Էդինբուրգ և տեղափոխվել «Հիբերնիան» ակադեմիա, որի երկրպագուն է եղել մանկուց։ Ակումբի երիտասարդական թիմի կազմում նա 2017/18 մրցաշրջանում դուբլ է նվաճել՝ երիտասարդական առաջնություն և երկրի գավաթ։ 2016/17 մրցաշրջանում նա նաև վարձավճարով խաղացել է  «Էդինբուրգ Սիթի»-ում և արժանացել է թիմի գլխավոր մարզչի շոյող արձագանքներին:

Նա իր դեբյուտը «Հիբս»-ի առաջին թիմում նշել է 2017 թվականին Լիգայի գավաթի խաղարկության «Մոնտրոզի» դեմ խաղում։ Նա 2020/21 մրցաշրջանում տեղ է գրավել թիմի մեկնարկային կազմում և օգնել նրանց առաջնությունն ավարտել երրորդ տեղում, ինչպես նաև հասնել Շոտլանդիայի գավաթի եզրափակիչ։ 2021/22 մրցաշրջանում նա ճանաչվել է թիմի կազմում մրցաշրջանի լավագույն երիտասարդ խաղացող։

2021 թվականի փետրվարին անգլիական «Միլվոլ» ակումբը ցանկանում էր ձեռք բերել ֆուտբոլիստին, սակայն նրանց առաջարկը մերժվեց «Հիբերնիան»-ի կողմից։

2022 թվականի նոյեմբերին «Հիբերնիան»-ը հայտարարեց, որ ակումբը չի կարողացել համաձայնության գալ պաշտպանի հետ նոր պայմանագրի շուրջ, և նա կհեռանա թիմից իր ներկայիս պայմանագրի ավարտից հետո։ Ֆուտբոլիստով հետաքրքրված էին իտալական «Ուդինեզեն», ֆրանսիական «Թուլուզը» և անգլիական «Բլաքբերն Ռովերսը», սակայն 2023 թվականի նոյեմբերի 27-ին հայտարարվեց, որ Ռայանը պայմանագիր է կնքել «Ուոթֆորդ»-ի հետ, որը հավելյալ գումարի դիմաց կազմակերպել էր  ֆուտբոլիստի տեղափոխումը ձմեռային տրանսֆերային պատուհանում՝ չսպասելով պայմանագրի ավարտին:

Պաշտպանը գոլ խփեց իր նոր թիմի կազմում իր առաջին խաղում «Բարնլի»-ի դեմ և արագ շահեց տեղի երկրպագուների սերը, որոնք նրան անվանեցին «շոտլանդական Բոբի Մուր»:

### Միջազգային
Նա խաղացել է Շոտլանդիայի տարբեր երիտասարդական թիմերում՝ մինչև 19, մինչև 20 և մինչև 21 տարեկանների մակարդակներում: Երիտասարդական թիմի կազմում նա մասնակցել է Թուլոնում կայացած մրցաշարին, որտեղ թիմը զբաղեցրել է չորրորդ տեղը՝ 11 մետրանոցներով պարտվելով Թուրքիայի հասակակիցներին։

Նա իր դեբյուտը Շոտլանդիայի ավագների կազմում նշել է Ազգերի լիգայի խաղում Ուկրաինայի դեմ 2022 թվականի սեպտեմբերին այն բանից հետո, երբ հիմնական պաշտպաններ Կիրան Տիրնին և Սքոթ Մաքքենան վնասվածքներ են ստացել: Խաղն ավարտվեց 0-0 հաշվով, և Ռայանը արժանացավ թիմի գլխավոր մարզչի և թիմակիցների հատուկ գովասանքին։

2024 թվականի հունիսի 7-ին ընդգրկվել է Գերմանիայում կայանալիք 2024 թվականի Եվրոպայի առաջնության հայտացուցակում։ Խաղի 45-րդ րոպեին կարմիր քարտ ստացավ Իլկայ Գյունդոգանի նկատմամբ խախտման համար։ Խափանումը հանգեցրեց նաև 11 մետրանոցի, որը իրացրեց Կայ Հավերցը և հաշիվը դարձրեց 3-0, վերջնական հաշիվը 5-1 հօգուտ գերմանացիների: Ավելի ուշ ՈՒԵՖԱ-ն հայտարարեց, որ Պորտեուսը որակազրկվելու է Շոտլանդիայի խմբային փուլի վերջին երկու խաղերի համար՝ «լուրջ խախտումների համար»:

## Անձնական կյանք
Նա մանկուց եղել է «Հիբերնիան»-ի երկրպագու։

Ռայանի քույրը՝ Էմմա Փորթեուսը, նույնպես ֆուտբոլիստ է։ Նա խաղացել է «Հիբերնիան»-ի կանանց թիմում, նախքան ԱՄՆ տեղափոխվելը:

Նա «Common Goal» բարեգործական կազմակերպության անդամ է, որն աջակցում է ֆուտբոլային բարեգործական կազմակերպություններին ամբողջ աշխարհում։ Ծրագրի շրջանակներում Ռայանն իր աշխատավարձի 1%-ը նվիրաբերում է հիմնադրամին։

2022 թվականին երիտասարդ ֆուտբոլիստը հայտնվել է սկանդալի կենտրոնում այն բանից հետո, երբ իր հայրենի Դալկիթում զբոսնելիս պլաստիկ բաժակ է նետել կնոջ վրա՝ պատճառելով նրան գլխի վնասվածք։ Ֆուտբոլիստն ընդունել է իր մեղքը, տուգանք վճարել, ինչպես նաև փոխհատուցում տուժողին։ «Հիբերնիան»-ը նույնպես պաշտոնապես դատապարտել է իր ֆուտբոլիստի արարքը և ներքին պատժամիջոցներ կիրառել նրա նկատմամբ։

## Ձեռքբերումներ
### Թիմային նվաճումներ
Տարվա լավագույն երիտասարդ խաղացող թիմակից՝ 2021/22 (Հիբերնիան)

**«Հիբերնիան»**

* Շոտլանդիայի գավաթի եզրափակիչ՝ 2020/21
* Շոտլանդիայի լիգայի գավաթի եզրափակիչ՝ 2021/22
* Շոտլանդիայի պատանեկան գավաթակիր՝ 2017/18 թթ
* Զարգացման լիգայի հաղթող՝ 2017/2018 թթ

### Անձնական ձեռքբերումներ
* Տարվա լավագույն երիտասարդ խաղացող թիմակից՝ 2021/22 («Հիբերնիան»)

## Ծանոթագրություններ

 
Կատեգորիա:Հիբերնիանի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուոթֆորդի ֆուտբոլիստներ